**รายงานการประชุมสภาองค์การบริหารส่วนตำบลบ้านหาด**

**สมัยประชุมสภา สมัยที่สาม ครั้งที่ 2 ประจำปี พ.ศ. ๒๕66**

**วันที่ 24 เดือน สิงหาคม พ.ศ. ๒๕66 เวลา 09.00 นาฬิกา**

**ณ ห้องประชุมสภาองค์การบริหารส่วนตำบลบ้านหาด**

**..................................**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายลำยอง เรืองอร่าม | ประธานสภา อบต.บ้านหาด | ลำยอง เรืองอร่าม |
| 2 | นายทอง ศิรินันท์ | รองประธานสภา อบต.บ้านหาด | ทอง ศิรินันท์ |
| 3 | นายศิริโรจน์ บุญมั่น | สมาชิกสภา อบต.หมู่ที่ ๒ | ศิริโรจน์ บุญมั่น |
| 4 | นายบุญยิ่ง นะทะเวสน์ | สมาชิกสภา อบต.หมู่ที่ 3 | บุญยิ่ง นะทะเวสน์ |
| 5 | นายนิรันดร์ อินทร์ชุ่ม | สมาชิกสภา อบต.หมู่ที่ 3 | นิรันดร์ อินทร์ชุ่ม |
| 6 | ส.ต.ท.ภาษิต บัววรรณ์ | ปลัด อบต.บ้านหาด | ภาษิต บัววรรณ์ |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายชัชวาล อินทะจร | รองนายก อบต.บ้านหาด | ชัชวาล อินทะจร |
| 2 | นายเชื้อน เกตุกรณ์ | เลขานุการนายก อบต.บ้านหาด | เชื้อน เกตุกรณ์ |
| 3 | นางสาวไพรินทร วัดสุวรรณ์ | หัวหน้าสำนักปลัด | ไพรินทร วัดสุวรรณ์ |
| 4 | นายพีรพงษ์ สีสว่าง | ผู้อำนวยการกองช่าง | พีรพงษ์ สีสว่าง |
| 5 | นางธัญญธร สมพงษ์ | ผู้อำนวยการกองคลัง | ธัญญธร สมพงษ์ |
| 6 | นางสาวสุกัญญา แสงทอง | นักวิเคราะห์นโยบายและแผน | สุกัญญา แสงทอง |
| 7 | นางสาวพบพร แผ้วลุ่มแฝก | นักวิชาการตรวจสอบภายใน | พบพร แผ้วลุ่มแฝก |

-2-

**ระเบียบวาระที่ ๑ เรื่อง ประธานแจ้งให้ที่ประชุมทราบ**

-ไม่มี-

**ระเบียบวาระที่ ๒ เรื่อง รับรองรายงานการประชุมครั้งที่แล้ว**

นายลำยอง เรืองอร่ามประธานสภา อบต.

การรับรองรายงานการประชุมสภาสมัยสามัญ สมัยที่สาม ครั้งที่ 1

ประชุมเมื่อวันที่ 11 สิงหาคม 2566 สมาชิกสภาฯ ท่านใดจะแก้ไขหรือเพิ่ม

รายงานการประชุมหรือไม่

ที่ประชุมสภา ฯ ไม่มีสมาชิกสภาฯ ท่านใดแก้ไขหรือเพิ่มเติมรายงานการประชุมสภา ฯ

นายลำยอง เรืองอร่ามประธานสภา อบต.

ขอมติรับรองรายงานการประชุมโดยการยกมือ

มติที่ประชุมสภา ฯ มีมติรับรองรายงานการประชุมสภาฯ สมัยสามัญ สมัยที่สาม ครั้งที่ 1

ประชุมเมื่อวันที่ 11 สิงหาคม 2566

**ระเบียบวาระที่ ๓ เรื่อง กระทู้ถาม**

ไม่มี

**ระเบียบวาระที่ ๔ เรื่อง ที่คณะกรรมการพิจารณาแล้วเสร็จ**

**4.1 การพิจารณาร่างข้อบัญญัติงบประมาณรายจ่ายประจำปี 2567**

**การพิจารณาวาระที่ 2 การแปรญัตติร่างข้อบัญญัติงบประมาณรายจ่าย**

นายลำยอง เรืองอร่ามประธานสภา อบต.

ตามที่สภาองค์การบริหารส่วนตำบลบ้านหาด ได้แต่งตั้งคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.2567 และได้กำหนด

ให้สมาชิกสภาฯ เสนอแปรญัตติร่างข้อบัญญัติต่อคณะกรรมการได้ ภายในวันที่

15-17 สิงหาคม 2566 นั้น บัดนี้ คณะกรรมการฯ ได้ประชุมพิจารณาเรียบร้อยแล้วเมื่อวันที่ 18 สิงหาคม 2566 จึงขอให้คณะกรรมการแปรญัตติร่างข้อบัญญัติงบประมาณ ชี้แจงต่อที่ประชุม

นายบุญยิ่ง นะทะเวสน์ประธานคณะกรรมการ แปรญัตติฯ

เรียน ประธานสภาองค์การบริหารส่วนตำบลบ้านหาด

ข้าพเจ้าประธานคณะกรรมการแปรญัตติ ร่างข้อบัญญัติงบประมาณรายจ่าย ประจำปี 2567 ได้มีการประชุมคณะกรรมการแปรญัตติฯ ไปเมื่อวันที่ 18 สิงหาคม ๒๕66 เพื่อพิจารณาการแปรญัตติร่างข้อบัญญัติงบประมาณรายจ่าย ประจำปี 2567 ตามที่นายกองค์การบริหารส่วนตำบลบ้านหาด ได้เสนอต่อที่ประชุมสภาฯ ไปเมื่อวันที่ ๑1 สิงหาคม ๒๕66 ผลปรากฏว่า ไม่มีสมาชิกสภาฯ ท่านใดเสนอแปรญัตติฯ ที่ประชุมจึงมีมติเห็นชอบยืนตามร่างข้อบัญญัติงบประมาณรายจ่าย ประจำปี 2567 (ร่างเดิม)

-3-

นายลำยอง เรืองอร่ามประธานสภา อบต.

สมาชิกสภาท่านใดอภิปรายเพิ่มเติมหรือไม่

ที่ประชุมสภา ฯ ไม่มีสมาชิกสภาฯ ท่านใดอภิปรายร่างข้อบัญญัติงบประมาณรายจ่าย

ประจำปี 2567

นายลำยอง เรืองอร่ามประธานสภา อบต.

ถือว่าการพิจารณาวาระที่ 2 การแปรญัตติร่างข้อบัญญัติงบประมาณ

ที่ประชุมสภาฯ มีมติยืนตามร่างเดิมข้อบัญญัติงบประมาณรายจ่าย ฯ ที่นายกองค์การบริหารส่วนตำบล ได้เสนอต่อที่ประชุมไปแล้วเมื่อวันที่ 11 สิงหาคม 2566

**4.2 การพิจารณาวาระที่ 3 การลงมติเห็นชอบ ให้ตราเป็นข้อบัญญัติงบประมาณรายจ่ายประจำปี 2567**

การพิจารณาวาระนี้ ไม่มีการอภิปราย เป็นการลงมติเห็นชอบหรือไม่เห็นชอบให้ตราเป็นข้อบัญญัติงบประมาณรายจ่ายประจำปี 2567 ขอมติที่ประชุมสภาฯ โดยการยกมือ

มติที่ประชุมสภา ฯ ที่ประชุมสภามีมติเห็นชอบให้ตราเป็นข้อบัญญัติงบประมาณรายจ่าย ประจำปี งบประมาณ พ.ศ.2567 เป็นเอกฉันท์ด้วยเสียง......4.........เสียง

**ระเบียบวาระที่ 5 เรื่อง ที่เสนอใหม่**

ตามที่องค์การบริหารบริหารส่วนตำบลบ้านหาด ได้ส่งหนังสือองค์การบริหารส่วนตำบลบ้านหาด ที่ พบ 6901/127 ลงวันที่ 7 เมษายน 2565 เรื่อง การขออนุญาตดำเนินจัดทำโครงการก่อสร้างสะพาน และถนน คสล. ในพื้นที่ดูแลรับผิดชอบ และรับผิดชอบค่าเสียหาย ค่าใช้จ่ายที่อาจเกิดขึ้นจากงานก่อสร้าง รายละเอียดตามหนังสือที่อ้างถึงนั้น ซึ่งในส่วนของรายการงานก่อสร้างสะพานคอนกรีตเสริมเหล็กข้ามคลองระบายน้ำ D.4 (ซ้าย) ที่ กม.4+000 ขนาดกว้าง 4.00 เมตร ยาว 10.00 เมตร คิดเป็นเนื้อที่ 40.00 ตารางเมตร ทั้งนี้ ตามหนังสือที่ กษ 0323.10/588/2566 ลงวันที่ 15 พฤษภาคม 2566 เรื่อง ขออนุญาตใช้พื้นที่ปรับปรุงคันคลองระบายน้ำ D.4 (ซ้าย) และขออนุญาตก่อสร้างสะพานคอนกรีตเสริมเหล็กข้ามคลองระบายน้ำ D.4 (ซ้าย) โครงการส่งน้ำและบำรุงรักษาเพชรบุรี ได้ตรวจสอบพื้นที่แล้ว ซึ่งงานก่อสร้างดังกล่าวไม่เป็นอุปสรรคต่องานชลประทานแต่อย่างใด สามารถอนุญาตให้ดำเนินการได้ ซึ่งมีรายละเอียดของโครงการ ดังนี้ งานก่อสร้างสะพานคอนกรีตเสริมเหล็กข้ามคลองระบายน้ำ D.4 ซ้าย ที่ กม.3+996 ความกว้างผิวจราจร 7.00 เมตร ความกว้างราวสะพานข้างละ 0.50 เมตร รวมความกว้าง 8.00 เมตร ยาว 10.00 เมตร คิดเป็นเนื้อที่ 80.00 ตารางเมตร

ในการนี้ องค์การบริหารส่วนตำบลบ้านหาด จึงขอแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2566 ดังนี้

**รายละเอียดโครงการเดิม**

ก่อสร้างสะพานคอนกรีตเสริมเหล็กข้ามคลองระบายน้ำ D.4 (ซ้าย) ที่ กม.4+000 ขนาดกว้าง 4.00 เมตร ยาว 10.00 เมตร คิดเป็นเนื้อที่ 40.00 ตารางเมตร

(รายละเอียดตามที่ อบต.บ้านหาด กำหนด) จำนวนเงิน 1,177,000 บาท

**รายละเอียดโครงการใหม่**

ก่อสร้างสะพานคอนกรีตเสริมเหล็กข้ามคลองระบายน้ำ D.4 ซ้าย ที่ กม.3+996 ความกว้างผิวจราจร 7.00 เมตร ความกว้างราวสะพานข้างละ 0.50 เมตร รวมความกว้าง 8.00 เมตร ยาว 10.00 เมตร คิดเป็นเนื้อที่ 80.00 ตารางเมตร

(รายละเอียดตามที่ อบต.บ้านหาด กำหนด) จำนวนเงิน 1,177,000 บาท

มติที่ประชุมสภา ฯ ที่ประชุมสภาได้พิจารณา และมีมติเห็นชอบให้มีการแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ 2566 เป็นเอกฉันท์ด้วยเสียง....4...เสียง

ขณะนี้ เวลา 12.00 นาฬิกา ไม่มีเรื่องพิจารณาอื่น ๆ จึงขอปิดการประชุมสภาสมัยสามัญ สมัยที่สาม ครั้งที่ 2

ปิดการประชุม เวลา 12.00 นาฬิกา

บันทึกรายงานการประชุม ผู้ตรวจรายงานการประชุม

ส.ต.ท. ภาษิต บัววรรณ์) ศิริโรจน์ บุญมั่น

(ภาษิต บัววรรณ์) (นายศิริโรจน์ บุญมั่น)

เลขานุการสภา อบต.บ้านหาด ประธานกรรมการตรวจรายงานการประชุม

นิรันดร์ อินทร์ชุ่ม บุญยิ่ง นะทะเวศน์

(นายนิรันดร์ อินทร์ชุ่ม) (นายบุญยิ่ง นะทะเวศน์)

กรรมการตรวจรายงานการประชุม กรรมการตรวจรายงานการประชุม

รายงานการประชุมสภาฯ ครั้งนี้ได้รับรองรายงานการประชุมแล้ว เมื่อวันที่ 23 ธันวาคม 2565

ในการประชุมสภาฯ สมัยสามัญ สมัยที่ 4

(นายลำยอง เรืองอร่าม)

ประธานสภา อบต.บ้านหาด